Diari Oficial de la Generalitat Valenciana


Sumari del DOGV 8691, del 04-12-2019 (2019/11814)

RESOLUCIÓ de 29 de novembre de 2019, de la Conselleria d'Educació, Cultura i Esport, per la qual s'adjudiquen les subvencions per a la difusió del llibre i la lectura.
-----------------------------------------------------------------------------------------------------------------------------------------------------------------------

### Dades del document

Número de DOGV
:   8691

Data del DOGV
:   04-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11312


Data del document
:   29-11-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 29 de novembre de 2019, de la Conselleria d'Educació, Cultura i Esport, per la qual s'adjudiquen les subvencions per a la difusió del llibre i la lectura. [2019/11927]  
Mitjançant l'Ordre 83/2016, de 12 de desembre, de la Conselleria d'Educació, Investigació Cultura i Esport, s'estableixen les bases reguladores per a la concessió de subvencions a la difusió del llibre i la lectura (DOGV 7937, 15.12.2016), modificada per l'Ordre 5/2019, de 27 d'agost, de la Conselleria d'Educació, Cultura i Esport (DOGV 8624, 30.08.2019). Per la Resolució de 22 d'octubre de 2019, de la Conselleria d'Educació, Cultura i Esport, es convoquen per a l'exercici 2019 les subvencions per a la difusió del llibre i la lectura (DOGV 8664, 25.10.2019).  
Consta acreditat que hi ha consignació pressupostària suficient en la línia S7629000, del programa 79.46.07.399.97, del capítol IV dels pressupostos de la Generalitat per a l'any 2019, dotada amb 550.000 euros, per a atendre les obligacions derivades de la present resolució.  
D'acord amb el preàmbul de les mencionades bases reguladores, aquesta convocatòria de subvencions no necessita la notificació a la Comissió Europea, atés que les subvencions que s'atorgaran tenen com a finalitat la promoció de la cultura i la conservació del patrimoni cultural valencià i, per la naturalesa i per les activitats de les entitats beneficiàries, no suposen un avantatge econòmic que falseja la competència i no afecten els intercanvis entre estats membres, tot d'acord amb allò que estableix l'article 107.1 del Tractat de funcionament de la Unió Europea publicat el 30.03.2010.  
Finalitzat el termini de presentació de sol·licituds, s'ha reunit la comissió tècnica d'avaluació constituïda a aquest efecte, que ha valorat les sol·licituds conforme als criteris establits en l'article sisé de la resolució de convocatòria i ha elevat l'informe a l'òrgan competent perquè formule la proposta de resolució corresponent. Vista aquesta proposta, segons l'article nou de l'ordre esmentada i de conformitat amb l'article dotze de la Resolució de 22 d'octubre de 2019 per la qual es convoquen les subvencions, resolc:  
Concedir a les entitats que es mencionen a continuació les següents ajudes econòmiques, per un import total de 550.000 euros, en concepte de transferències corrents, que es faran efectives amb càrrec al pressupost de l'any 2019 de la Generalitat, dins de l'aplicació pressupostària 05.63.48.111.07, capítol IV, i de la línia S7629000, denominada «Ajudes a la difusió del llibre i la lectura»:  
  
ENTITAT Bloc 1 (\*) Bloc 2 (\*) TOTAL SUBVENCIÓ  
ASOCIACIÓN ATENEO REPUBLICANO BLASCO IBÁÑEZ 5.077,16 5.077,16 -  
ASOCIACIÓN LITERARIA CASTELLONENSE AMIGOS DE LA POESÍA (ALCAP) 463,66 463,66 -  
ASOCIACIÓN VALENCIA NEGRA 26.033,89 26.033,89 -  
ASSOCIACIÓ D'EDITORS DEL P.V. (AEPV) 34.837,94 27.848,02 62.685,96 -  
ASSOCIACIÓ DE PROFESSIONALS DE LA IL·LUSTRACIÓ VALENCIANA (APIV) 24.029,75 24.706,72 48.736,47 -  
FUNDACIÓ BROMERA PER AL FOMENT DE LA LECTURA DE LA CV 30.654,70 30.654,70 -  
FUNDACIÓ FIRA DEL LLIBRE DE LA CV 35.006,45 35.006,45 -  
FUNDACIÓ FULL PEL LLIBRE I LA LECTURA DE LA CV 55.472,95 25.918,06 81.391,01 -  
FUNDACIÓ DE LA CV RAFAEL CHIRBES 3.005,79 3.005,79 -  
FUNDACIÓ SAMBORI DE LA CV 6.658,94 6.658,94 -  
FUNDACIÓ DE LA CV SCITO 7.916,34 7.916,34 -  
GREMI DE LLIBRERS DE VALÈNCIA 145.315,70 12.008,52 333.009,99 -  
GREMI DE LLIBRETERS DE CASTELLÓ I COMARQUES 15.816,43 15.816,43 -  
GREMIO DE LIBREROS DE LANCE DE LA CV 67.296,17 67.296,17 -  
SOCIETAT BIBLIOGRÀFICA JERÒNIMA GALÉS 1.933,03 1.933,03 -  
TOTAL 342.768,44 742.991,68 344.882,00 -  
  
  
(\*) Bloc 1: Despeses per assistència a fires  
Bloc 2: Despeses per activitats de foment del llibre i la lectura i funcionament de l'entitat.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà presentar potestativament un recurs de reposició o plantejar directament un recurs contenciós administratiu en els terminis i davant dels òrgans que s'indiquen a continuació.  
a) El recurs potestatiu de reposició haurà d'interposar-se davant del conseller d'Educació, Cultura i Esport en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant dels jutjats contenciosos administratius de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
  
València, 29 de novembre de 2019.- La directora general de Cultura i Patrimoni (p. d., R 08.03.2018, DOGV 8253): Carmen Amoraga Toledo.